**MAŠKARE**

Ja ću za maškare biti *snapchat* srna zato što je to sada popularno. *Snapchat* srna je lik s društvene mreže *Snapchat*, a ujedno je i moj najdraži *emoji*.

Paola Petričević

U ovogodišnjim maškarama bih htio biti *Deadpool*. On je lik iz istoimenog filma, neuništiv je i hrabar. Mrzi Francisa i traži ga kako bi ga ubio.

Roko Puljević

Htio bih biti poremećeni luđak jer su luđaci obično ludi i veseli. Ja bih se obukao samo u pidžamu i čarape te bih poveo prijatelja kojeg bi vozio u invalidskim kolicima.

Lorenzo Borić

Meni je veljača najdraži mjesec u godini zato što su tada maškare. Imam puno kostima, ali najdraži mi je kostim klauna kojeg ću upravo zbog toga nositi ove godine. Najdraži mi je i jer ću s njim zabavljati djecu.

Mateo Jakić

Voljela bih biti Zoro zato što se on bori protiv zločinaca i spašava nevine ljude. Zoro ima svoju ljubičastu masku, veliki plašt i crno odijelo. Najveći mu je izazov doći do Crnoga vrha po svoju novu masku. Još je na tom putu sa zamkama, kao i ja u školi, a zamke su mi ocjene.

Marina Marinović

**TAJNA ŠPIJUNKA**

Maškare se bliže,

a tajna špijunka iz tame stiže.

Nitko me ne vidi,

u tami se skrivam

i pratim ljude

do određenoga cilja.

Imam crni ruž i tamne oči.

Na meni je sve crno od glave do pete.

Crna mi je i kosa,

ali ne hodam bosa.

U sjenama se skrivam.

Ja sam tajna špijunka!

Ana Talijančić

Došle su maškare, sve je odlično, ali se ne mogu odlučiti tko ću biti. Malo sam promislio i rekao: „Volim videoigre, računala, konzole…paa mogao bih biti neki lik iz videoigre. Koji? Ima ih jako puno: C.J.Jowel, Trevor..ali ja volim i *rock* glazbu. Mogao bih biti neki roker. Ali koji? I njih ima jako puno: Flea, Freddy, Kurt, Jimmy..“. Najbolje da ostanem kući igrati videoigre i slušati *rock*.

Tomo Šulenta

Mislim da bih kao Harley Quinn bila jako dobra. Želim biti ona jer je jako smiješna i lijepa. Voli se šaliti, kao i ja. Ona je bila lik u filmu *Suicide Squad*, a taj mi je film najdraži. Harley ima dugu plavu kosu, uvijek nosi kikice, a vrhove kose je obojila s jedne strane u crveno, a s druge u plavo. Sviđa mi se zato što je svoja i ne brine za tuđe mišljenje.

Lora Jerković